KOMMISSIONENS FORORDNING (EF) Nr. 674/96 af 12. april 1996 om indstilling af fiskeri efter torsk, kuller, hvilling, rødspætte og tunge fra fartøjer, som fører nederlandsk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3074/95 af 22. december 1995 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), fastsætter kvoter for torsk, kuller, hvilling, rødspætte og tunge i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

kvoterne tildelt Nederlandene i 1996 for torsk i farvandene i ICES-område III a Skagerrak, for kuller i farvandene i ICES-område III a, III b, c, d (EF-område), for hvilling i farvandene i ICES-område III a, for rødspætte i farvandene i ICES-område III a Skagerrak og for tunge i farvandene i ICES-område III a, III b, c, d (EF-område) og VIII a, b er opbrugt ved en udveksling af kvoter; Nederlandene har forbudt fiskeri efter disse bestande med virkning fra den 1. januar 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Kvoter for torsk i farvandene i ICES-område III a Skagerrak, for kuller i farvandene i ICES-område III a, III b, c, d (EF-område), for hvilling i farvandene i ICES-område III a, for rødspætte i farvandene i ICES-område III a Skagerrak og for tunge i farvandene i ICES-område III a, III b, c, d (EF-område) og VIII a, b, og som er tildelt Nederlandene for 1996, må antages at være opbrugt.

Fiskeri efter torsk i farvandene i ICES-område III a Skagerrak, efter kuller i farvandene i ICES-område III a, III b, c, d (EF-område), efter hvilling i farvandene i ICES-område III a, efter rødspætte i farvandene i ICES-område III a Skagerrak og efter tunge i farvandene i ICES-område III a, III b, c, d (EF-område) og VIII a, b fra fartøjer, der fører nederlandsk flag eller er registreret i Nederlandene, er forbudt, ligesom opbevaring om bord, omladning og landing af de ovenfor nævnte bestande, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. april 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 1.